### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 Ib Nielsen var forhindret i at deltage i udvalgets behandling af sagen.

Offentlig fremlæggelse af forslag til lokalplan nr. 1069, Boligområde ved [adresse], [adresse] og [adresse] og tillæg nr. 63 til kommuneplan 2013.

### Resumé

Lokalplanen gælder for et område mellem [adresse], [adresse] og [adresse] i [adresse]. Lokalplanområdet, der er 79.100 m2 stort, var ved planens udarbejdelse privat ejet og beliggende i byzone.

 Lokalplanen indeholder byggemuligheder på ca. 70.000 m2 etageareal, hvilket svarer til en bebyggelsesprocent på ca. 88.

 Området består i dag af undervisningsinstitutioner, som enten er ophørt eller er på vej til at stoppe deres aktivitet på stedet. Det har ikke været muligt at finde nye undervisningsinstitutioner eller lignende, der vil overtage de nuværende bygninger. Lokalplanen giver mulighed for at nedrive de eksisterende bygninger og opføre ny bebyggelse til primært etageboligformål. Der vil også være mulighed for at etablere en dagligvarebutik, og så kan der etableres en daginstitution ved siden af en eksisterende sportssal, der skal bevares.

 Området skal udformes med en varieret etageboligbebyggelse fordelt på 12 storparceller, der bindes sammen af et gennemgående grønt strøg, hvor der er mulighed for ophold, et centralt torv, multibane, aktiviteter og rekreativ udfoldelse. Derudover er der grønne gårdrum i de 12 storparceller og udfoldelsesmuligheder på aktivitetsarealer på boliggaderne. Bebyggelsen er både lavest mod og trukket tilbage fra [adresse] for at tage hensyn til de eksisterende boliger på den modsatte side af vejen. Bebyggelsen varierer fra 3 til 6 etager og er højest centralt i området ved det grønne strøg.

 I alt forventes der ca. 1.000 boliger i området i varierende størrelse. 15 % af boligetagearealet etableres som almene boliger.

 Lokalplanen er ikke i overensstemmelse med kommuneplanen, og der er derfor udarbejdet Tillæg nr. 63 til Kommuneplan 2013.

### Indstilling

At 1)    forslag til lokalplan nr. 1069, Boligområde ved [adresse], [adresse] og [adresse] og Tillæg nr. 63 til Kommuneplan 2013 godkendes til offentlig fremlæggelse.

 At 2)    Forslag til udbygningsaftale godkendes til offentlig fremlæggelse.

 At 3)    de indkomne bemærkninger til høring om ændring af kommuneplanen besvares som beskrevet i afsnit 5.2.

 At 4)    Center for Byudvikling og Mobilitet bemyndiges til at foretage de med stireguleringen nødvendige arealomlægninger.

### Sagens forløb

15-11-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 20-11-2017 Magistraten
Fremsendes til [adresse] med bemærkning, at Magistraten i mødet den 20. november 2017 anbefaler, at byrådet tiltræder Magistratsafdelingen for Teknik og Miljøs indstilling af 8. november 2017.

 Rådmand Claus Simonsen og Joan Jessen var forhindret i at deltage i sagens behandling.
 29-11-2017 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 29. november 2017.
 11-12-2017 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 Ib Nielsen var forhindret i at deltage i udvalgets behandling af sagen.
 13-12-2017 Aarhus Byråd
Beslutning ikke frigivet